CELEX: 62020CA0711
Language: hu
Date: 2022-03-24 00:00:00
Title: C-711/20. sz. ügy: A Bíróság (tizedik tanács) 2022. március 24-i ítélete (a Nejvyšší správní soud [Cseh Köztársaság] előzetes döntéshozatal iránti kérelme) – Generální ředitelství cel kontra TanQuid Polska Sp. z o. o. (Előzetes döntéshozatal – Jövedéki adó – 92/12/EK irányelv – 4. cikk – Termékek jövedékiadó-függesztéssel történő szállítása – Feltételek – 6. és 20. cikk – Termékek szabad forgalomba bocsátása – Az adminisztratív kísérőokmány meghamisítása – Jövedéki termékek adófelfüggesztéssel történő szállítása során elkövetett jogsértés vagy szabálytalanság – Termékek adófelfüggesztési eljárásból való szabálytalan kilépése – A szállításról tudomással nem bíró címzett – Harmadik személy által elkövetett csalás – A 13. cikk a) pontja és a 15. cikk (3) bekezdése – Szállításra nyújtott kötelező biztosíték – Terjedelem)

2022.5.16.   
            
            
               HU
            
            
               Az Európai Unió Hivatalos Lapja
            
            
               C 198/9
            
         
      A Bíróság (tizedik tanács) 2022. március 24-i ítélete (a Nejvyšší správní soud [Cseh Köztársaság] előzetes döntéshozatal iránti kérelme) – Generální ředitelství cel kontra TanQuid Polska Sp. z o. o.
      (C-711/20. sz. ügy) (1)
      
      (Előzetes döntéshozatal - Jövedéki adó - 92/12/EK irányelv - 4. cikk - Termékek jövedékiadó-függesztéssel történő szállítása - Feltételek - 6. és 20. cikk - Termékek szabad forgalomba bocsátása - Az adminisztratív kísérőokmány meghamisítása - Jövedéki termékek adófelfüggesztéssel történő szállítása során elkövetett jogsértés vagy szabálytalanság - Termékek adófelfüggesztési eljárásból való szabálytalan kilépése - A szállításról tudomással nem bíró címzett - Harmadik személy által elkövetett csalás - A 13. cikk a) pontja és a 15. cikk (3) bekezdése - Szállításra nyújtott kötelező biztosíték - Terjedelem)
      (2022/C 198/12)
      Az eljárás nyelve: cseh
      
         A kérdést előterjesztő bíróság
      
      Nejvyšší správní soud
      
         Az alapeljárás felei
      
      
         Felperes: Generální ředitelství cel
      
         Alperes: TanQuid Polska Sp. z o. o.
      
         Rendelkező rész
      
      Az 1994. december 22-i 94/74/EK tanácsi irányelvvel módosított, a jövedékiadó-köteles termékekre vonatkozó általános rendelkezésekről és e termékek tartásáról, szállításáról és ellenőrzéséről szóló, 1992. február 25-i 92/12/EGK tanácsi irányelvet úgy kell értelmezni, hogy a jövedéki termékeknek az adóraktár engedélyese által kísérőokmánnyal és kötelező biztosítékkal való feladása termékek ezen irányelv 4. cikkének c) pontja értelmében vett, jövedékiadó-felfüggesztéssel történő szállításának minősül, annak ellenére, hogy valamely harmadik személy csalárd magatartása miatt az e kísérőokmányon és e biztosítékon feltüntetett címzettnek nincs tudomása arról, hogy e termékeket számára feladták, mindaddig, amíg az érintett tagállam illetékes hatóságai által ennek ténye, vagy más szabálytalanság vagy jogsértés nem kerül megállapításra.
      Az ilyen szállítás szabályszerű jellegét nem befolyásolja az a körülmény, hogy az adóraktár engedélyese által e feladás céljából nyújtott kötelező biztosítékon pontosan megjelölik az engedélyezett címzett nevét, annak bejegyzett kereskedői minőségét azonban nem.
      
         (1)  HL C 88., 2021.3.15.